ΓΡΑΠΤΗ ΕΡΩΤΗΣΗ E-3326/01

υποβολή: Nelly Maes (Verts/ALE) προς την Επιτροπή

(30 Νοεμβρίου 2001)

Θέμα: Πρόταση της Επιτροπής για τη μείωση της αντιπροσωπείας της στην Τρινιντάντ και Τομπάγκο

Η κυβέρνηση της Δημοκρατίας Τρινιντάντ και Τομπάγκο εξέφρασε ανησυχία θεωρώντας ότι πλήττεται όταν πληροφορήθηκε ότι η Επιτροπή, ύστερα από αναθεώρηση και επαναξιολόγηση της εξωτερικής της αντιπροσωπείας, πρότεινε μείωση της αντιπροσωπείας της στο Port of Spain.

Η εκτίμηση στην οποία προέβη η Επιτροπήποβαθμίζει πάρα πολύ τον φόρτο εργασίας της αντιπροσωπείας, δεδομένου ότι θεωρεί ως κύριο μέτρο για τη στάθμιση της απόδοσης το κριτήριο της δαπάνης

που προορίζεται για τα εθνικά προγράμματα αμελώντας τις ευρύτερες αρμοδιότητες που συνεπάγονται τα έργα στο πλαίσιο του ενδεικτικού περιφερειακού προγράμματος για την καραϊβική (CRIP). Στο πλαίσιο της συνεχούς δέσμευσης για τη βελτίωση της χρήσεως των πόρων του ΕΤΑ, και ως τρόπος προώθησης της εξαίρετης συνεργασίας που δημιουργήθηκε με τα χρόνια ανάμεσα στο γραφείο του εθνικού φορέα διαχείρισης των προγραμμάτων και της αντιπροσωπείας της Επιτροπής, η Τρινιντάντ και Τομπάγκο ίδρυσε τον Μάρτιο 2001 μία ειδική μονάδα του ΕΤΑ στο Υπουργείο Ολοκληρωμένου Προγραμματισμού και Ανάπτυξης την οποία στελέχωσε3 επί τούτω με ειδικό προσωπικό. Η κτηθείσα εμπειρία οδήγησε στο συμπέρασμα ότι, εφόσον η αντιπροσωπεία μπορεί να αποτελεί τον κατάλληλο και αποτελεσματικό συνέταιρο, οι ελάχιστες απαιτήσεις προσωπικού περιορίζονται σε έναν πρεσβευτή και δύο συμβούλους. Η διατήρηση ή η αύξηση του προσωπικού της αντιπροσωπείας καθίσταται σημαντική εν όψει της αποφάσεως της Επιτροπής να αποκεντρώσει την αντιπροσωπεία και να της αναθέσει αυξημένες αρμοδιότητες λήψεως αποφάσεων.

Τα στοιχεία που ακολουθούν έχουν σχέση με το δεύτερο κριτήριο πολιτικής και οικονομικής σπουδαιότητας: η Τρινιντάντ και Τομπάγκο είναι η πρώτη χώρα σε εισαγωγές και η δεύτερη σε εξαγωγές του Φόρουμ των χωρών της Καραϊβικής (Cariforum). Είναι ιδρυτικό μέλος της Ενώσεως Χωρών της Καραϊβικής, και έδρα δεκατεσσάρων διεθνών και οκτώ περιφερειακών οργανώσεων. Τέσσερα κράτη μέλη της ΕΕ έχουν αντιπροσωπείες στο Port of Spain, και η Τρινιντάντ και Τομπάγκο έχει τρεις αντιπροσωπείες στην Ευρώπη. Η εγκατάσταση στη Τρινιντάντ και Τομπάγκο ευνοείται λόγω των καλών επικοινωνιών, περιλαμβανομένων των αερομεταφορών και των τηλεπικοινωνιών. Επίσης, η χώρα αυτή διαθέτει εξαίρετεςποδομές και προσφέρει άριστες συνθήκες διαβίωσης.

Υπό το φως των ανωτέρω στοιχείων, θεωρείται σώφρον να μειωθεί η αντιπροσωπεία της Επιτροπής στο Port of Spain;

Απάντηση του κ. Patten εξ ονόματος της Επιτροπής

(11 Φεβρουαρίου 2002)

Στις 3 Ιουλίου 2001 η Επιτροπή αποφάσισε να προβεί σε περαιτέρω αναδιάρθρωση του δικτύου εξωτερικών αντιπροσωπειών της μέχρι τα τέλη του 2002. Κατόπιν της αποφάσεως αυτής, και λόγω των μεγάλων δημοσιονομικών πιέσεωνπό τις οποίες λειτουργεί η Εξωτερική Υπηρεσία, η αντιπροσωπεία στο Τρινιντάντ και Τομπάγκο θα διευθύνεται από έναν επικεφαλή της αντιπροσωπείας, ο οποίος δεν θα είναι μόνιμος κάτοικος. Η απόφαση αυτή καλύπτει θέματα σχετικά με την εξέλιξη της Εξωτερικής Υπηρεσίας της Επιτροπής και αφορά πολλές αντιπροσωπείες σε ολόκληρο τον κόσμο. Η μεταρρύθμιση ξεκίνησε το 1996 με σκοπό τον εξορθολογισμό της εξωτερικής αντιπροσώπευσης της Επιτροπής, με την εξασφάλιση συγχρόνως της ευρύτερης δυνατής κάλυψης καθώς και της ποιότητας των δραστηριοτήτων της. Χρειάστηκε να ληφθούν δύσκολες αποφάσεις σχετικά με την αναβάθμιση ορισμένων αντιπροσωπειών και το κλείσιμο άλλων. Με δεδομένες τις σημερινές δυσμενείς δημοσιονομικές συνθήκες, αυτός ήταν ο μόνος τρόπος για να μπορέσει η Επιτροπή να αντιμετωπίσει τις νέες δημοσιονομικές πιέσεις.

Η αντιπροσωπεία του Τρινιντάντ και Τομπάγκο θα παραμείνει ως έχει, διευθυνόμενη από ένανπάλληλο — που θα ασκεί καθήκοντα επιτετραμμένου — επικουρούμενο από τοπικό προσωπικό. Έτσι, θα μπορεί η αντιπροσωπεία να ασχολείται, όπως και σήμερα, με τα σημαντικά θέματα αναπτυξιακής συνεργασίας καθώς και τα διάφορα πολιτικά, οικονομικά και εμπορικά ζητήματα. Ο επικεφαλής της αντιπροσωπείας στη Γουιάνα θα είναι επίσης διαπιστευμένος, όπως ο επικεφαλής της αντιπροσωπείας στο Τρινιντάντ και Τομπάγκο, που είναι μη μόνιμος κάτοικος. Η αντιπροσωπεία στη Γουιάνα διαδραματίζει ήδη περιφερειακό ρόλο, δεδομένου ότι είναι σε θέση να παρέχει τεχνογνωσία σε όλη την περιοχή. Επιπλέον, η αντιπροσωπεία πρόκειται να ενισχυθεί για να μπορέσει να ανταποκριθεί καλύτερα στις νέες αρμοδιότητες του Τρινιντάντ και Τομπάγκο.